Diari Oficial de la Generalitat Valenciana


Sumari del DOGV 3673, del 25-01-2000 (2000/207)

RESOLUCIÓ de 20 de novembre de 1999, del Rectorat de la Universitat d’Alacant, per la qual nomena funcionari de carrera de l’escala tècnica d’aquesta universitat.
------------------------------------------------------------------------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/207


Organisme emissor
:   Universitat d'Alacant

Tipus de document
:   Resolució

RESOLUCIÓ de 20 de novembre de 1999, del Rectorat de la Universitat d'Alacant, per la qual nomena funcionari de carrera de l'escala tècnica d'aquesta universitat. [2000/Q207]
  
Vista la proposta formulada pel tribunal qualificador de les proves selectives per a l'ingrés en una plaça de tècnic de la Universitat d'Alacant, convocades per Resolució d'aquesta universitat de 22 de juny de 1998 (DOGV de 29 de juliol) i verificada la concurrència dels requisits exigits en les bases de la convocatòria, aquest Rectorat, de conformitat amb allò que s'ha disposat en l'article 176 dels estatuts d'aquesta universitat, aprovats pel Decret de 22 de juliol de 1985 (Diari Oficial de la Generalitat Valenciana de 26 de setembre) i a proposta del tribunal qualificador, resol:
  
Primer
  
Nomenar funcionari de carrera de l'escala tècnica de la Universitat d'Alacant per a ocupar un lloc d'administració especial, a l'aspirant aprovat que es relaciona en l'annex I de la present resolució.
  
Segon
  
La presa de possessió hauran d'efectuar-la davant del rector de la universitat en el termini d'un mes, comptat des de l'endemà de la publicació de la present resolució en el Diari Oficial de la Generalitat Valenciana.
  
Tercer
  
De conformitat amb allò que s'ha disposat en l'article 13 del Reial Decret 598/1985, de 30 d'abril, i en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, el personal objecte del present nomenament, per a prendre possessió, haurà de realitzar la declaració a què fa referència el primer dels preceptes citats o l'adopció o sol·licitud de compatibilitat establits en l'article 10 de la Llei 53/1984.
  
Quart
  
La diligència de presa de possessió haurà de formalitzar-se d'acord amb allò que s'ha disposat en la Resolució de 29 de maig de 1985, de la Secretaria d'Estat per a l'Administració Pública (Boletín Oficial del Estado de 24 de juny), per la qual s'estableix el model de títol de funcionaris. S'enviarà el model F.2.R., de formalització de la presa de possessió, al Registre Central de Personal de la Direcció General de la Funció Pública per a la corresponent inscripció de la presa de possessió.
  
Cinqué
  
Contra aquesta resolució, s'hi pot interposar un recurs en la via contenciosa administrativa davant de la Sala Contenciosa Administrativa del Tribunal Superior de Justícia de la Comunitat Valenciana, segons les competències que estableix l'article 10.1.j, en el termini de dos mesos, establit en l'article 46 i sense comunicació prèvia d'interposició, a l'empara de la disposició derogatòria segona, tot això referit a la Llei 29/1998, de 13 de juliol, Reguladora de la Jurisdicció Contenciosa Administrativa.
  
Alacant, 20 de novembre de 1999.- El rector: Andrés Pedreño Muñoz.